জাতীয় ছাত্রসমাজ কেন্দ্রীয় নির্বাহী কমিটির যুগ্ম সাধারণ সম্পাদক ও ঢাকা মহানগর দক্ষিণ জাতীয় ছাত্রসমাজের সিনিয়র সহসভাপতি মো. ইব্রাহীম খাঁন (জুয়েল) যুগান্তরকে বলেন, এ খালটির ওপর অবৈধভাবে ভবন নির্মাণ করা হয়েছে। তাছাড়া খালের ওপর ময়লা-আবর্জনা ফেলে খালটি একরকম বন্ধের মতো। ফলে এ এলাকার পয়ঃনিষ্কানের পানিতেই জলাবদ্ধতা সৃষ্টি হয়। খালটির ওপর থেকে অবৈধ স্থাপনা উচ্ছেদের জন্য এলাকার বাসিন্দারা স্থানীয় এমপি হাবিবুর রহমান মোল্লার কাছে একাধিকবার আবেদন ও প্রতিবাদ জানিয়েও কোনো ফল পাননি।